text: Skole ramt af stor vandskade 
  04 januar 2011 kl. 11.12
  Et brud på et varmtvandsrør har ødelagt adskillige lokaler på tre etager på Ålykkeskolen i Kolding.  
  Skoleinspektør Jan Poulsen anslår, at skaderne løber op i mindst 500.000-600.000 kroner.
  Skaden daterer sig tilbage juleferien. Vandet fossede ud fra et rør i det nyrenoverede håndarbejdslokale.
  Vandskaden har  blandt andet lukket håndarbejdslokalet, to klasselokaler og et kopirum, og der kommer til at gå mindst halvanden måned, før skaderne er ordnet.
  I forvejen er den af skolens gymnastiksale lukket på grund af en ældre vandskade.
  